मेरो कर्तव्य बाबुआमाको सेवा गर्नु साथै उहाँको समिपमा बस्नु पनि थियो तर त्यो हुन सकेन । हमी शहर पुग्नासाथ हाम्रो होस्टेल फेरि पूर्ण सदस्यीय अर्थात् व्यस्त भयो । हामी हाम्रो लक्ष्य तिर लम्क्यौ । आ–आफ्ना काममा व्यस्त रह्न थाल्यौ । अर्को सालको समाप्ति मै बैंक धितो तिर्ने लक्ष्यका साथ अघि बढ्दै थियौ । ‘जस्तो कर्म गर्छौ उस्तै फल प्राप्त हुन्छ’ भने झै हाम्रो मिहिनेत, अभिभावकको लगनशिलता, अनुशासन इमान्दारी, विश्वासले हामी आउने वर्षको भाडा बचत गर्न सफल भयौ ।
